作者：赵以夫
词牌/韵律：风流子

paragraphs: 忆惜少年日，吴江上、长啸步垂虹。
看飞出玉轮，十分端正，幻成冰壑，一碧澄空。
当此际，醉魂游帝所，凉袂扬秋风。
桂殿凤笙，妙音何处，莼羹鲈脍，清兴谁同。
今宵欢娱地，千钧笔、模写拟付良工。
无奈云沈顾兔，雨挂痴龙。
误骚客宿吟，杯仙梦醉，负他佳节，戏我衰翁。
毕竟孤光长在，后夜重逢。